stanford-oval/wikipedia huggingface dataset:
วัดซางตาครู้ส

| วัดซางตาครู้ส |
| --- | --- |
Santa Cruz Church
บริเวณด้านหน้าโบสถ์ซึ่งหันออกสู่แม่น้ำเจ้าพระยาในเดือนมิถุนายน พ.ศ. 2566

ที่ตั้ง: 112 ซอยกุฎีจีน แยกซอยอรุณอมรินทร์ 4 ถนนอรุณอมรินทร์ แขวงวัดกัลยาณ์ เขตธนบุรี กรุงเทพมหานคร
ประเทศ:  ประเทศไทย
นิกาย: โรมันคาทอลิก
ประวัติ
สถานะ: เปิดใช้งาน
ก่อตั้ง: พ.ศ. 2313
ผู้ก่อตั้ง: คณะนักบวชชาวโปรตุเกส และคุณพ่อกูเลียลโม กิ๊น ดา ครู้ส
สถาปัตยกรรม
สถาปนิก: คุณพ่อแปร์โร  คุณพ่อกูเลียลโม
ประเภทสถาปัตย์: ผังรูปทรงกางเขนโรมัน โครงสร้างผนังรับน้ำหนักและเสาลอย
รูปแบบสถาปัตย์: เรเนอซองส์   นีโอคลาสสิก
ปีสร้าง: 17 กันยายน พ.ศ. 2459
โครงสร้าง
พื้นที่ใช้สอย: 1,166.46 ตร.ม.
การปกครอง
อัครมุขมณฑล: กรุงเทพฯ
นักบวช
อัครมุขนายก: พระคาร์ดินัลเกรียงศักดิ์ โกวิทวาณิช
อธิการโบสถ์: บาทหลวงสมพร เส็งเจริญ
ผู้ช่วยอธิการ: บาทหลวงเทิดศักดิ์ กิจสวัสดิ์ บาทหลวงสมชาย อัญชลีพรสันต์
วัดซางตาครู้ส, โบสถ์ซางตาครู้ส หรือ วัดกุฎีจีน (อังกฤษ: Santa Cruz Church) เป็นโบสถ์คริสต์นิกายโรมันคาทอลิก ตั้งอยู่ริมแม่น้ำเจ้าพระยา ในซอยกุฎีจีน แยกซอยอรุณอมรินทร์ 4 (ถนนเทศบาล สาย 1) ถนนอรุณอมรินทร์ แขวงวัดกัลยาณ์ เขตธนบุรี กรุงเทพมหานคร โบสถ์ในปัจจุบันนี้เป็นอาคารหลังที่สามซึ่งสร้างขึ้นเพื่อทดแทนโบสถ์หลังเดิมที่คับแคบและชำรุดทรุดโทรมมาก โดยมีคุณพ่อกูเลียลโม กิ๊น ดา ครู้ส เป็นผู้ควบคุมการก่อสร้างในปี พ.ศ. 2459 (ในรัชสมัยพระบาทสมเด็จพระมงกุฎเกล้าเจ้าอยู่หัว) และได้รับการปฏิสังขรณ์ครั้งใหญ่ในปี พ.ศ. 2539 โดยมีคุณพ่อศวง ศุระศรางค์ เป็นผู้ริเริ่มเพื่อการอนุรักษ์ต่อไป ปัจจุบันวัดหลังนี้มีอายุรวมแล้ว 108 ปี
อาคารวัดซางตาครู้สเป็นอาคารรูปแบบสถาปัตยกรรมสมัยฟื้นฟูศิลปวิทยาและสถาปัตยกรรมฟื้นฟูคลาสสิกเช่นเดียวกับอาสนวิหารอัสสัมชัญ มีจุดเด่นที่ยอดโดมแบบอิตาลีซึ่งมีลักษณะคล้ายคลึงกับโดมแห่งมหาวิหารฟลอเรนซ์หรือโดมของพระที่นั่งอนันตสมาคม ภายในเป็นอาคารชั้นเดียว มีจุดเด่นอีกประการคือ การใช้เสาลอยรับน้ำหนักของฝ้าเพดานแบบโค้ง รวมถึงกระจกสีที่เป็นเรื่องราวเกี่ยวข้องกับคริสต์ศาสนา
วัดซางตาครู้สเป็นศาสนสถานที่สำคัญที่อยู่คู่กับชุมชนกุฎีจีนเก่าแก่ริมฝั่งแม่น้ำเจ้าพระยา โดยบริเวณที่ตั้งของวัดอยู่ใกล้กับพระราชวังเดิม สมัยธนบุรี สมเด็จพระเจ้าตากสินมหาราชพระราชทานที่ดินให้แก่ชาวโปรตุเกสซึ่งร่วมทำการศึกต่อต้านพม่าจนได้รับชัยชนะ นักบวชชาวโปรตุเกสจึงได้เริ่มก่อสร้างอาคารวัดหลังแรกที่สร้างด้วยไม้ทั้งหมดแล้วเสร็จในปี พ.ศ. 2313 ต่อมาได้เกิดเพลิงไหม้ครั้งใหญ่ในชุมชนในปี พ.ศ. 2376 ทำให้อาคารวัดพังเสียหายทั้งหมด จึงต้องก่อสร้างใหม่ด้วยอิฐถือปูน และได้ก่อสร้างใหม่อีกครั้งในปี พ.ศ. 2459 ซึ่งคืออาคารวัดหลังที่เห็นในปัจจุบัน
นอกจากอาคารวัดที่สำคัญแล้ว ยังมีศาลาซางตาครู้สซึ่งสร้างเสร็จในเวลาไล่เลี่ยกันคือประมาณปี พ.ศ. 2453 เป็นศาลาทรงวิกตอเรีย ขนมปังขิง มีจตุรมุข 4 ด้าน แต่ในวันที่ 23 ธันวาคม พ.ศ. 2558 ได้เกิดอุบัติเหตุเครื่องเครนที่ใช้ก่อสร้างทางเลียบแม่น้ำเจ้าพระยาเคลื่อนไปชนตัวศาลาจนเสียหายหนัก
ดูเพิ่ม

ชุมชนกุฎีจีน
วัดกัลยาณมิตรวรมหาวิหาร
ศาลเจ้าเกียนอันเกง
รายชื่อโบราณสถานในกรุงเทพมหานคร (ฝั่งธนบุรี)
แหล่งข้อมูลอื่น

แผนที่และภาพถ่ายทางอากาศของ วัดซางตาครู้ส
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°44′21″N 100°29′38″E﻿ / ﻿13.739036°N 100.493772°E﻿ / 13.739036; 100.493772
วัตถุอาร์โรคอท

| --- | --- |
 
การค้นพบ
ค้นพบโดย:: Marc William Buie  ยานนิวฮอไรซันส์
ค้นพบเมื่อ:: 14 มิถุนายน 2557
ชื่ออื่น ๆ:: Ultima Thule (อัลติมา ทูเล)
ชนิดของดาวเคราะห์น้อย:: วัตถุพ้นดาวเนปจูน วัตถุในแถบไคเปอร์
ลักษณะของวงโคจร
ระยะจุดไกลดวงอาทิตย์ที่สุด:: 46.442 หน่วยดาราศาสตร์
ระยะจุดใกล้ดวงอาทิตย์ที่สุด:: 42.721 หน่วยดาราศาสตร์
ความเยื้องศูนย์กลาง:: 0.04172
คาบดาราคติ:: 297.67 ปี
ลองจิจูดของจุดโหนดขึ้น:: 158.998°
วัตถุอาร์โรคอท (อังกฤษ: Arrokoth) หรือ 486958 อาร์โรคอท (486958 Arrokoth) มีชื่อในระบบว่า 2014 MU69 เป็นวัตถุพ้นดาวเนปจูนในแถบไคเปอร์ วัตถุนี้มีลักษณะเป็นซากของดาวเคราะห์สองชิ้นที่เชื่อมติดกัน แบ่งเป็นซากดาวก้อนใหญ่ยาว 21 กม. และซากดาวก้อนเล็กยาว 15 กม. ทำให้มีเส้นผ่านศูนย์กลางตามแกนรวมกันอยู่ที่ 36 กม.  ซากดาวก้อนใหญ่มีลักษณะแบนกว่าซากดาวก้อนเล็ก เมื่อยานนิวฮอไรซันส์เดินทางไปถึงวันที่ 1 มกราคม ค.ศ. 2019 เมื่อ 05:33 น. ตามเวลา UTC มันจึงเป็นวัตถุอวกาศที่ไกลและเก่าแก่ที่สุดที่ยานอวกาศเดินทางไปถึง และได้รับชื่อเล่นว่า อัลติมา ทูเล (Ultima Thule) ในเวลาต่อมา
ถูกค้นพบเมื่อวันที่ 26 มิถุนายน ค.ศ. 2014 โดย มาร์ค บิว นักดาราศาสตร์ชาวอเมริกัน และทีมงานผู้สร้างยานนิวฮอไรซันส์จากการใช้กล้องโทรทรรศน์อวกาศฮับเบิลซึ่งเป็นส่วนหนึ่งของการสังเกตวัตถุในแถบไคเปอร์ของภารกิจยานนิวฮอไรซันส์ วัตถุอาร์โรคอทนี้มีคาบดาราคติ (ความเร็วในการโคจรรอบดวงอาทิตย์) 298 ปี จากการสำรวจของยานนิวฮอไรซันส์พบว่าวัตถุอาร์โรคอทนี้แบนกว่าที่คิดไว้ ซึ่งเดิมทีนักดาราศาสตร์คาดว่ามีลักษณะกลมคล้ายตุ๊กตาหิมะ ด้วยลักษณะที่มีโค้งเว้าตรงกลางและพื้นผิวที่เรียบนี้ทำให้นักวิทยาศาสตร์เข้าใจการเกิดดาวเคราะห์มากขึ้น โดยจากการสำรวจครั้งนี้แสดงให้เห็นว่าดาวเคราะห์ไม่ได้เกิดจากการชนกันของอุกกาบาต แต่เกิดจากการค่อย ๆ เกาะกันของเศษฝุ่นขนาดเล็ก ซึ่งหักล้างความแนวคิดเดิมที่ว่าดาวเคราะห์เกิดจากการชนกันของอุกกาบาต
แหล่งข้อมูลอื่น

ยานนิวฮอไรซันส์ให้ข้อมูลใหม่ ปฏิวัติแนวคิดเรื่องการก่อตัวของดาวเคราะห์,BBC News, สืบค้นเมื่อ 3 กุมภาพันธ์ พ.ศ. 2564
Far, Far Away in the Sky: New Horizons Kuiper Belt Flyby Object Officially Named 'Arrokoth', NASA, สืบค้นเมื่อ 3 กุมภาพันธ์ 2564
Arrokoth (2014 MU69): Most Distant Object Explored Up Close at NASA Solar System Exploration
About Arrokoth (2014 MU69)
LORRI Images from the Arrokoth Flyby
วอลเลย์บอลเวิลด์ลีก 2006

| รายละเอียด |
| --- | --- |
ประเทศเจ้าภาพ:  รัสเซีย (รอบสุดท้าย)
วันที่: 14 กรกฎาคม – 27 สิงหาคม
ทีม: 16
ชนะเลิศ:  บราซิล (สมัยที่ 6th)
รางวัล
ผู้เล่นทรงคุณค่า:  ชิลเบร์ตู โกดอย ฟิลยู
เว็บไซต์อย่างเป็นทางการ
FIVB
← ก่อนหน้าถัดไป →
วอลเลย์บอลเวิลด์ลีก 2006 (อังกฤษ: 2006 FIVB Volleyball World League) เป็นครั้งที่ 17 ของการแข่งขันวอลเลย์บอลชายประจำปีระดับนานาชาติ มีทั้งหมด 16 ประเทศ ระหว่างวันที่ 14 กรกฎาคม – 27 สิงหาคม ส่วนในรอบชิงชนะเลิศจะถูกจัดขึ้นในกรุงมอสโก, ประเทศรัสเซีย
การแบ่งกลุ่ม

| กลุ่ม A | กลุ่ม B | กลุ่ม C | กลุ่ม D |
| --- | --- | --- | --- |
|   เซอร์เบียและมอนเตเนโกร   โปแลนด์   สหรัฐ   ญี่ปุ่น |   บราซิล   อาร์เจนตินา   โปรตุเกส   ฟินแลนด์ |   อิตาลี   รัสเซีย   จีน   ฝรั่งเศส |   คิวบา   เกาหลีใต้   บัลแกเรีย   อียิปต์ |
รอบคัดเลือก

การคัดเลือกเข้าแข่งขันในรอบสุดท้าย ประกอบด้วย  รัสเซีย เจ้าภาพจัดการแข่งขันรอบสุดท้าย, อันดับแรกที่มีคะแนนสูงสุดจากกลุ่ม
| --- | --- |
: ผ่านเข้ารอบสุดท้าย
: ผ่านเข้ารอบสุดท้าย เนื่องจากได้สิทธิ์การเป็นเจ้าภาพสนามแข่งขันรอบสุดท้าย
: ผ่านเข้ารอบสุดท้าย เนื่องจากได้สิทธิ์ไวลด์การ์ดในรอบสุดท้าย
รอบคัดเลือก > กลุ่ม А

| อันดับ | ทีม | แต้ม | แข่ง> ชนะ | แข่ง> แพ้ | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 |  เซอร์เบียและมอนเตเนโกร | 21 | 9 | 3 | 29 | 18 | 1.611 | 1108 | 1039 | 1.066  |
| 2 |  โปแลนด์ | 21 | 9 | 3 | 31 | 19 | 1.632 | 1161 | 1118 | 1.038  |
| 3 |  สหรัฐ | 17 | 5 | 7 | 22 | 22 | 1.000 | 1027 | 985 | 1.043  |
| 4 |  ญี่ปุ่น | 13 | 1 | 11 | 11 | 33 | 0.333 | 924 | 1078 | 0.857 |
รอบคัดเลือก > กลุ่ม В

| อันดับ | ทีม | แต้ม | แข่ง> ชนะ | แข่ง> แพ้ | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 |  บราซิล | 24 | 12 | 0 | 36 | 6 | 6.000 | 1047 | 865 | 1.210  |
| 2 |  อาร์เจนตินา | 19 | 7 | 5 | 22 | 21 | 1.048 | 979 | 1010 | 0.969  |
| 3 |  ฟินแลนด์ | 15 | 4 | 7 | 19 | 26 | 0.731 | 1007 | 1040 | 0.968  |
| 4 |  โปรตุเกส | 13 | 1 | 11 | 11 | 35 | 0.314 | 994 | 1112 | 0.894 |
รอบคัดเลือก > กลุ่ม С

| อันดับ | ทีม | แต้ม | แข่ง> ชนะ | แข่ง> แพ้ | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 |  ฝรั่งเศส | 21 | 9 | 3 | 29 | 19 | 1.526 | 1110 | 1065 | 1.042  |
| 2 |  รัสเซีย | 20 | 8 | 4 | 30 | 16 | 1.875 | 1060 | 977 | 1.085  |
| 3 |  อิตาลี | 19 | 7 | 5 | 27 | 19 | 1.421 | 1057 | 1002 | 1.055  |
| 4 |  จีน | 12 | 0 | 12 | 4 | 36 | 0.111 | 808 | 991 | 0.815 |
รอบคัดเลือก > กลุ่ม D

| อันดับ | ทีม | แต้ม | แข่ง> ชนะ | แข่ง> แพ้ | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 |  บัลแกเรีย | 22 | 10 | 2 | 33 | 8 | 4.125 | 990 | 838 | 1.181  |
| 2 |  คิวบา | 22 | 10 | 2 | 30 | 11 | 2.727 | 971 | 832 | 1.167  |
| 3 |  เกาหลีใต้ | 16 | 4 | 8 | 15 | 28 | 0.536 | 925 | 994 | 0.931  |
| 4 |  อียิปต์ | 12 | 0 | 12 | 5 | 36 | 0.139 | 779 | 1001 | 0.778 |
รอบสุดท้าย

สนาม:  Luzhniki Small Sports Arena, มอสโก, ประเทศรัสเซีย
เขตเวลามาตรฐานมอสโก (UTC+04:00)
รอบสุดท้าย > กลุ่ม Е

| อันดับ | ทีม | แต้ม | แข่ง> ชนะ | แข่ง> แพ้ | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 |  รัสเซีย | 5 | 2 | 1 | 8 | 5 | 1.600 | 287 | 261 | 1.100  |
| 2 |  ฝรั่งเศส | 4 | 1 | 2 | 7 | 8 | 0.875 | 325 | 317 | 1.025  |
| 3 |  เซอร์เบียและมอนเตเนโกร | 4 | 1 | 2 | 3 | 8 | 0.375 | 241 | 262 | 0.920 |
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 23 สิงหาคม | 20:07 | รัสเซีย  | 3–0 |  เซอร์เบียและมอนเตเนโกร | 25–20 | 26–24 | 25–18 |   |   | 76–62 | P2  |
| 24 สิงหาคม | 20:07 | ฝรั่งเศส  | 2–3 |  รัสเซีย | 23–25 | 25–21 | 22–25 | 25–21 | 10–15 | 105–107 | P2  |
| 25 สิงหาคม | 17:07 | เซอร์เบียและมอนเตเนโกร  | 3–2 |  ฝรั่งเศส | 26–24 | 22–25 | 25–19 | 20–25 | 18–16 | 111–109 | P2 |
รอบสุดท้าย > กลุ่ม F

| อันดับ | ทีม | แต้ม | แข่ง> ชนะ | แข่ง> แพ้ | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 |  บัลแกเรีย | 6 | 3 | 0 | 9 | 0 | MAX | 231 | 194 | 1.191  |
| 2 |  บราซิล | 5 | 2 | 1 | 6 | 6 | 1.000 | 246 | 258 | 0.953  |
| 3 |  อิตาลี | 2 | 0 | 2 | 3 | 9 | 0.333 | 244 | 282 | 0.865 |
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 23 สิงหาคม | 14:07 | บราซิล  | 0–3 |  บัลแกเรีย | 17–25 | 23–25 | 20–25 |   |   | 60–75 | P2  |
| 24 สิงหาคม | 14:07 | อิตาลี  | 1–3 |  บราซิล | 14–25 | 25–17 | 19–25 | 21–25 |   | 79–92 | P2  |
| 25 สิงหาคม | 14:07 | บัลแกเรีย  | 3–0 |  อิตาลี | 25–20 | 29–27 | 25–19 |   |   | 79–66 | P2 |
รอบสุดท้าย > กลุ่ม F > เพลย์ออฟ

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 23 สิงหาคม | 17:07 | ฝรั่งเศส  | 3–2 |  อิตาลี | 25–18 | 23–25 | 23–25 | 25–20 | 15–11 | 111–99 | P2  |
| 24 สิงหาคม | 17:07 | เซอร์เบียและมอนเตเนโกร  | 0–3 |  บัลแกเรีย | 24–26 | 20–25 | 24–26 |   |   | 68–77 | P2  |
| 25 สิงหาคม | 20:07 | รัสเซีย  | 2–3 |  บราซิล | 25–15 | 18–25 | 25–13 | 24–26 | 12–15 | 104–94 | P2 |
รอบสุดท้าย > รอบ 4 ทีมสุดท้าย

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   | รองรอบชนะเลิศ | รองรอบชนะเลิศ |  |  | ชิงชนะเลิศ | ชิงชนะเลิศ |  |

|  | 26 สิงหาคม | 26 สิงหาคม |  |  |  |  |  |
|  |   บัลแกเรีย |  0 |   |  |  |  |  |
|  |   ฝรั่งเศส |  3 |   |  |  |  |  |
|  |   |  |   |  |  |  |  |
|  |  |  |  |  | 27 สิงหาคม | 27 สิงหาคม |  |
|  |   |   |   |   |   ฝรั่งเศส |  2 |  |
|  |   |   |   |   |   บราซิล |  3 |  |

|  |  |  |   |  |  |  |  |
|  |  |  |  |  | ชิงอันดับ 3 | ชิงอันดับ 3 |  |
|  | 26 สิงหาคม | 26 สิงหาคม |   |  | 27 สิงหาคม | 27 สิงหาคม |  |
|  |   รัสเซีย |  1 |   |  |   บัลแกเรีย |  0 |  |
|  |   บราซิล |  3 |   |  |   รัสเซีย |  3 |  |
รอบสุดท้าย > รอบ 4 ทีมสุดท้าย > รอบรองชนะเลิศ

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 26 สิงหาคม | 16:07 | บัลแกเรีย  | 0–3 |  ฝรั่งเศส | 21–25 | 20–25 | 20–25 |   |   | 61–75 | P2  |
| 26 สิงหาคม | 19:07 | รัสเซีย  | 1–3 |  บราซิล | 19–25 | 19–25 | 29–27 | 27–29 |   | 94–106 | P2 |
รอบสุดท้าย > รอบ 4 ทีมสุดท้าย > รอบชิงอันดับ 3

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 27 สิงหาคม | 16:07 | บัลแกเรีย  | 0–3 |  รัสเซีย | 20–25 | 19–25 | 19–25 |   |   | 58–75 | P2 |
รอบสุดท้าย > รอบ 4 ทีมสุดท้าย > รอบชิงชนะเลิศ

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 27 สิงหาคม | 19:07 | ฝรั่งเศส  | 2–3 |  บราซิล | 25–22 | 25–23 | 22–25 | 23–25 | 13–15 | 108–110 | P2 |
แหล่งข้อมูลอื่น

Official website
| ด ค กวอลเลย์บอลเวิลด์ลีก |
| --- | --- |
การแข่งขัน:  1990  1991  1992  1993  1994  1995  1996  1997  1998  1999  2000  2001  2002  2003  2004  2005  2006  2007  2008  2009  2010  2011  2012  2013  2014  2015  2016  2017 
การคัดเลือก:  1990  1991  1992  1993  1994  1995  1996  1997  1998  1999  2000  2001  2002  2003  2004  2005  2006  2007  2008  2009  2010  2011  2012  2013  2014  2015  2016  2017 
รายชื่อนักกีฬา:  1990  1991  1992  1993  1994  1995  1996  1997  1998  1999  2000  2001  2002  2003  2004  2005  2006  2007  2008  2009  2010  2011  2012  2013  2014  2015  2016  2017 
 สถิติวอลเลย์บอลเวิลด์ลีก
วัดคอนเซ็ปชัญ

| วัดคอนเซ็ปชัญ |
| --- | --- |
Immaculate Conception Church
บริเวณด้านหน้าโบสถ์เมื่อเดือนธันวาคม พ.ศ. 2566

ที่ตั้ง: 167 ซอยสามเสน 11 ถนนสามเสน แขวงวชิรพยาบาล เขตดุสิต กรุงเทพมหานคร
ประเทศ:  ประเทศไทย
นิกาย: โรมันคาทอลิก
ประวัติ
สถานะ: เปิดใช้งาน
ก่อตั้ง: 24 พฤษภาคม พ.ศ. 2380
ผู้ก่อตั้ง: บาทหลวงฌ็อง-บาติสต์ ปาลกัว
สถาปัตยกรรม
สถาปนิก: โจอาคิม กรัสซี (ส่วนหอระฆัง)
ประเภทสถาปัตย์: ผังสี่เหลี่ยมผืนผ้าปลายมน โครงสร้างผนังรับน้ำหนัก
รูปแบบสถาปัตย์: วิลันดา เรเนอซองส์
ปีสร้าง: คาดว่าราว ปี พ.ศ. 2426   (เพิ่มส่วนหอระฆัง)
โครงสร้าง
อาคารยาว: 47 เมตร
อาคารกว้าง: 14.6 เมตร
พื้นที่ใช้สอย: 686.2 ตร.ม.
การปกครอง
อัครมุขมณฑล: กรุงเทพฯ
นักบวช
อัครมุขนายก: พระคาร์ดินัลเกรียงศักดิ์ โกวิทวาณิช
อธิการโบสถ์: บาทหลวงวิจิตต์ แสงหาญ
วัดคอนเซ็ปชัญแห่งพระแม่เจ้า (อังกฤษ: Immaculate Conception Church) เป็นโบสถ์คริสต์นิกายโรมันคาทอลิกในประเทศไทย ตั้งอยู่ริมแม่น้ำเจ้าพระยา ในซอยสามเสน 11 ถนนสามเสน แขวงวชิรพยาบาล เขตดุสิต กรุงเทพมหานคร วัดคอนเซ็ปชัญประกอบด้วย ตัวอาคารหลังเดิม ซึ่งเป็นอาคารก่ออิฐถือปูน ทรงหลังคาจั่วแบบไทย เป็นอาคารที่เก่าแก่ที่สุดคาดว่าก่อสร้างขึ้นตั้งแต่ช่วงสมัยอยุธยาตอนปลาย ปัจจุบันได้ปรับปรุงเป็นพิพิธภัณฑ์ และส่วนของตัวโบสถ์คอนเซ็ปชัญซึ่งสร้างขึ้นโดยบาทหลวงฌ็อง-บาติสต์ ปาลกัว ชาวฝรั่งเศส ที่ได้เดินทางมาเป็นอธิการโบสถ์ โดยได้ทำการเสกในวันที่ 24 พฤษภาคม พ.ศ. 2380 (รัชสมัยพระบาทสมเด็จพระนั่งเกล้าเจ้าอยู่หัว) นอกจากนี้ในบริเวณที่ตั้งของวัด ยังมีวัดนักบุญฟรังซีสเซเวียร์ ซึ่งตั้งอยู่ข้างกับวัดอีกด้วย ปัจจุบันตัวโบสถ์นี้มีอายุรวมแล้ว 187 ปี ทำให้เป็นหนึ่งในโบสถ์คาทอลิกที่เก่าแก่ที่สุดแห่งหนึ่งในประเทศไทย
วัดคอนเซ็ปชัญ มีประวัติมาตั้งแต่ครั้นสมัยสมเด็จพระนารายณ์มหาราช ซึ่งพระองค์พระราชทานที่ดินให้กับชาวโปรตุเกสที่ร่วมรับราชการทำสงครามให้กับพระองค์ ในราวปี พ.ศ. 2217 ต่อมาในปี พ.ศ. 2325 ซึ่งตรงกับรัชสมัยพระบาทสมเด็จพระพุทธยอดฟ้าจุฬาโลกมหาราช ได้โปรดให้ชาวเขมร 500 คน ที่หลบหนีลี้ภัยมาจากเขมร มาอยู่รวมกับชาวโปรตุเกสในหมู่บ้านนี้ และตั้งแต่นั้นมาก็มีการเรียกหมู่บ้านนี้ว่า "บ้านเขมร" จนในเวลาต่อมาในสมัยพระบาทสมเด็จพระนั่งเกล้าเจ้าอยู่หัว ได้พระราชทานที่กับชาวญวน เข้ามารวมกับที่อยู่เดิมของชาวเขมร ทำให้ชาวญวนในเวลาต่อมาก็ได้เข้ารีตนิกายคริสต์กันเป็นส่วนใหญ่
ตัวโบสถ์คอนเซ็ปชัญ มีความโดดเด่นในด้านงานสถาปัตยกรรมกว่าโบสถ์ทั่วๆไป เนื่องจากเป็นโบสถ์ลูกครึ่งไทยและฮอลันดา หรือที่เรียกว่า "วิลันดา" ซึ่งเป็นรูปแบบที่นิยมในสมัยอยุธยาตอนปลายจนถึงสมัยรัตนโกสินทร์ตอนต้น มีลักษณะคือใช้ระบบผนังรับน้ำหนัก มีเสาไม้รับโครงของหลังคาแบบไทย และตกแต่งด้วยลวดลายปูนปั้น ซึ่งโดยมากจะเป็นลายเทศ เลียนแบบฝรั่ง โดยลดลายเส้นกนกออกไป จนในสมัยพระบาทสมเด็จพระจุลจอมเกล้าเจ้าอยู่หัว วัดได้มีการเพิ่มเติมส่วนของหอระฆัง (Bell Tower) โดยมีโยอาคิม กรัสซี (Joachim Grassi) สถาปนิกชาวออสเตรีย เป็นผู้ออกแบบ ซึ่งเป็นการออกแบบหอระฆัง ด้วยสถาปัตยกรรมสมัยฟื้นฟูศิลปวิทยา มีหัวเสาแบบโรมาเนสก์รองรับช่วงชั้นต่างๆของอาคาร และการวางเป็นซุ้มโค้งแบบโรมัน ด้วยเหตุนี้เองทำให้โบสถ์คอนเซ็ปชัญ ประกอบด้วยงานสถาปัตยกรรมถึง 3 รูปแบบ คือ ไทย ฮอลันดา และโรมัน
โบสถ์น้อย

ด้านหลังของวัดคอนเซ็ปชัญ ยังมีโบสถ์น้อยหรือ "โรงสวด" เป็นอาคารก่ออิฐถือปูนขนาดเล็กตั้งอยู่ ตามคำบอกเล่าของชาวชุมชน เชื่อว่าแต่เดิมเคยเป็นหอนั่งของพระยาวิเศษสงคราม ผู้นำชุมชนในสมัยโบราณ แต่ก็มีข้อเสนอว่า อาจจะเป็นอาคารที่สร้างขึ้นเพื่อเป็นศาลาสวดศพก็ได้ โดยเฉพาะในงานศพของพระสังฆราชปัลเลอกัวซ์ ซึ่งจัดขึ้นในสมัยรัชกาลที่ 4 มีบันทึกว่ามีการสร้างอาคารสำหรับตั้งศพของท่านโดยเฉพาะ
แหล่งข้อมูลอื่น

แผนที่และภาพถ่ายทางอากาศของ วัดคอนเซ็ปชัญ
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°46′37″N 100°30′13″E﻿ / ﻿13.776942°N 100.503715°E﻿ / 13.776942; 100.503715
ดูเพิ่ม

รายชื่อโบราณสถานในกรุงเทพมหานคร (ฝั่งพระนคร)
วันคนถนัดซ้ายสากล

| วันคนถนัดซ้ายสากล |
| --- | --- |
วันคนถนัดซ้ายสากลในปี ค.ศ. 2001
ความสำคัญ: เพื่อตระหนักถึงความเข้าใจในสิทธิความเท่าเทียมกันในสังคมระหว่างคนถนัดซ้ายกับคนถนัดขวา
วันที่: 13 สิงหาคม
ความถี่: ทุกปี
ครั้งแรก: ค.ศ. 1976
วันคนถนัดซ้ายสากล (อังกฤษ: International Lefthanders Day) เป็นวันสากลที่จัดขึ้นทุกปีในวันที่ 13 สิงหาคม เพื่อเฉลิมฉลองความเป็นเอกลักษณ์และความแตกต่างของคนถนัดซ้าย วันนั้นเกิดขึ้นครั้งแรกในปี ค.ศ. 1976 โดย ดีน อาร์. แคมป์เบลล์ ผู้ก่อตั้งองค์กรคนถนัดซ้ายสากล (Lefthanders International Inc.)
วัตถุท้องฟ้าของเมซีเย

ภาพวัตถุท้องฟ้าของเมซีเยทั้งหมด
วัตถุท้องฟ้าของเมซีเย (อังกฤษ: Messier object) เป็นกลุ่มของวัตถุทางดาราศาสตร์ที่มีการจัดหมวดหมู่ขึ้นเป็นครั้งแรก โดยนักดาราศาสตร์ชาวฝรั่งเศส ชื่อ ชาร์ล เมซีเย ในผลงานชุด "Catalogue des Nébuleuses et des Amas d'Étoiles" (รายการเนบิวลาและกระจุกดาว) ซึ่งเผยแพร่ในปี ค.ศ. 1771 แนวคิดเริ่มแรกของการจัดทำรายการวัตถุทางดาราศาสตร์นี้ เนื่องจากเมซีเยเป็นนักล่าดาวหาง และมีความสับสนกับวัตถุท้องฟ้าบางอย่างที่ดูคล้ายดาวหางแต่ไม่ใช่ดาวหาง เขาจึงจัดทำรายการวัตถุท้องฟ้าขึ้น โดยความช่วยเหลือของเพื่อนร่วมงานชื่อ ปีแยร์ เมแช็ง (Pierre Méchain)
รายการวัตถุชุดแรกมี 45 รายการ ตั้งแต่หมายเลข M1 ถึง M45 ส่วนชุดสุดท้ายที่พิมพ์เผยแพร่โดยเมซีเย มี 103 รายการ ต่อมามีการเพิ่มรายการเข้าไปโดยนักดาราศาสตร์คนอื่น เนื่องจากเห็นว่ามีการบันทึกเพิ่มเติมจากเมซีเยและเมไคน์ แสดงให้เห็นว่าคนทั้งสองรู้จักวัตถุท้องฟ้าเหล่านั้นอยู่แล้ว ผู้แรกที่เพิ่มรายการวัตถุท้องฟ้าเข้าไปเป็นรายการที่ M104 คือ คามิลล์ ฟลามเมเรียน ในปี ค.ศ. 1921 ต่อมาหมายเลข M105 ถึง M107 เพิ่มโดย เฮเลน ซอว์เยอร์ ฮอกก์ ในปี 1947 รายการที่ M108 และ M109 เพิ่มโดย โอเวน กินเกอริช ในปี 1960 สุดท้ายหมายเลข M110 เพิ่มโดย เคนเนธ กลิน โจนส์ อนึ่ง วัตถุท้องฟ้าหมายเลข M102 ไม่สามารถระบุได้อย่างชัดเจน เป็นไปได้ว่าอาจเป็นดาราจักร M101 หรือดาราจักร NGC 5866 ก็ได้
รายการวัตถุท้องฟ้าของเมซีเยมีแต่เฉพาะสิ่งที่ปรากฏอยู่บนท้องฟ้าซีกเหนือ เนื่องจากเขาเติบโตและทำงานอยู่แต่เฉพาะในประเทศฝรั่งเศส ดังนั้นวัตถุท้องฟ้าสำคัญบางรายการทางซีกโลกใต้ เช่น เมฆแมเจลแลนใหญ่และเล็ก จึงไม่ได้อยู่ในรายการนี้ด้วย นอกจากนี้ วัตถุท้องฟ้าของเมซีเยได้มาจากการสังเกตการณ์ผ่านกล้องสองตาหรือกล้องโทรทรรศน์ขนาดเล็ก ดังนั้น นักดาราศาสตร์สมัครเล่นทั่วไปก็สามารถมองเห็นวัตถุท้องฟ้าเหล่านั้นได้ ในช่วงต้นฤดูใบไม้ผลิจะมีการจัดการ "เมซีเยมาราธอน" โดยนักดาราศาสตร์สมัครเล่นมาแข่งขันกันเพื่อค้นหาวัตถุท้องฟ้าของเมซีเย เนื่องจากฟ้ากระจ่างจนสามารถมองเห็นวัตถุท้องฟ้าในรายการได้ทั้งหมด
ดูเพิ่ม

ชาร์ล เมซีเย
รายชื่อวัตถุท้องฟ้าของเมซีเย
แหล่งข้อมูลอื่น

SEDS Messier Database เก็บถาวร 1999-04-20 ที่ เวย์แบ็กแมชชีน
วันกองทัพเรือ (ประเทศไทย)

| วันกองทัพเรือ |
| --- | --- |
เรือหลวงภูมิพลอดุลยเดช
จัดขึ้นโดย: กองทัพเรือไทย
ประเภท: วันที่ระลึก
ความสำคัญ: รำลึกถึงการสถาปนากองทัพเรือเมื่อ พ.ศ. 2443
การถือปฏิบัติ: พิธีวางพวงมาลาและการสวนสนาม
วันที่: 20 พฤศจิกายน
ความถี่: ทุกปี
ส่วนเกี่ยวข้อง: วันกองทัพไทย วันอาภากร วันเรือดำน้ำ
วันกองทัพเรือ (อังกฤษ: Royal Thai Navy Day) ตรงกับวันที่ 20 พฤศจิกายน ของทุกปี
ในสมัยโบราณยังมิได้มีการแบ่งแยกกำลังรบทางเรือออกจากทางบก จวบจนรัชสมัยพระบาทสมเด็จพระจุลจอมเกล้าเจ้าอยู่หัว จึงเริ่มมีการแบ่งแยกกำลังรบทางเรือออกจากทางบก เมื่อครั้งเริ่มแรกตั้งกรมทหารเรือนั้น กิจการทหารเรือบางประเภทยังขาดบุคคลที่มีความรู้ความชำนาญ จำเป็นต้องจ้างชาวต่างประเทศเข้ามารับราชการตามตำแหน่งหน้าที่ต่างๆ อาทิ ผู้บังคับการเรือและผู้บัญชาการป้อมต่างๆ
ต่อมาภายหลังวิกฤตการณ์ ร.ศ. 112 (พ.ศ. 2436) พระบาทสมเด็จพระจุลจอมเกล้าเจ้าอยู่หัว มีพระราชดำริว่า กิจการของทหารเรือเท่าที่อาศัยชาวต่างประเทศเข้ามาประจำตำแหน่งหน้าที่ต่างๆ นั้น ไม่อาจที่จะหวังในด้านการรักษาอธิปไตยของชาติได้ดีเท่ากับคนไทยเอง พระองค์มีพระราชประสงค์ให้จัดการศึกษาแก่ทหารเรือไทย ให้มีความรู้ความสามารถเพียงพอที่จะรับตำแหน่งหน้าที่ต่างๆ ในเรือแทนชาวต่างชาติที่จ้างไว้ต่อไป จึงทรงพระกรุณาโปรดเกล้าฯ ให้พลเรือเอก พระเจ้าบรมวงศ์เธอ พระองค์เจ้าอาภากรเกียรติวงศ์ กรมหลวงชุมพรเขตอุดมศักดิ์ พระราชโอรส เสด็จไปทรงศึกษาวิชาการทหารเรือยังราชนาวีสหราชอาณาจักร
ภายหลังจากที่ทรงสำเร็จการศึกษาวิชาการทหารเรือ และกลับมารับราชการในกรมทหารเรือ พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้กรมทหารเรือ จัดการฝึกสอนวิชาการทหารเรือขึ้น โดยเริ่มตั้งโรงเรียนขึ้นครั้งแรกที่บริเวณอู่หลวงใต้วัดระฆัง ตรงข้ามท่าราชวรดิฐ สำหรับอบรมนายทหารชั้นประทวน หรือฝ่ายช่างกลและเดินเรือ ต่อมาในปี พ.ศ. 2434 ได้ตั้งโรงเรียนนายสิบขึ้น และในปี พ.ศ. 2440 ได้จัดตั้งโรงเรียนนายร้อยทหารเรือขึ้นอีกโรงเรียนหนึ่ง จนถึงปี พ.ศ. 2442 ได้จัดตั้งโรงเรียนนายเรือขึ้น สถานที่ตั้งโรงเรียนนายเรือครั้งแรก อยู่ที่วังนันทอุทยาน (สวนอนันต์) มีนาวาโทไซเดอลิน (Seidelin) เป็นผู้บังคับการโรงเรียนนายเรือคนแรก
ต่อมาในปี พ.ศ. 2443 เมื่อสมเด็จพระเจ้าบรมวงศ์เธอ เจ้าฟ้ากรมจักรพรรดิพงศ์ สิ้นพระชนม์ พระราชวังเดิม กรุงธนบุรี ซึ่งเป็นที่ประทับได้ว่างลง พระบาทสมเด็จพระจุลจอมเกล้าเจ้าอยู่หัว ทรงพระกรุณาพระราชทาน พระราชวังเดิม กรุงธนบุรี ให้เป็นที่ตั้งของโรงเรียนนายเรือ ตั้งแต่วันที่ 23 กุมภาพันธ์ พ.ศ. 2443 เป็นต้นมา กับได้พระราชทานพระราชหัตถเลขาในสมุดเยี่ยมของโรงเรียน ความว่า
วันที่ ๒๐ พฤศจิกายน ร.ศ.๑๒๕ เราจุฬาลงกรณ์ ปร. ได้มาเปิดโรงเรียนนี้ มีความปลื้มใจ ซึ่งได้เหนการทหารเรือ มีรากหยั่งลงแล้ว จะเปนที่มั่นสืบต่อไปในภายน่า[ต้องการอ้างอิง]
ดูเพิ่ม

กองทัพเรือไทย
วัน 57

| วัน 57 One57 |
| --- | --- |
ตึกวัน 57
ข้อมูลทั่วไป
ที่ตั้ง: 175 ถนนเวสต์ 57 เกาะแมนแฮตตัน นครนิวยอร์ก  สหรัฐอเมริกา
พิกัด: 40°45′56″N 73°58′45″W﻿ / ﻿40.76544°N 73.97907°W﻿ / 40.76544; -73.97907
ก่อสร้าง: เมษายน พ.ศ. 2552
เปิดตัว: พ.ศ. 2557
การใช้งาน: คอนโดมีเนียม โรงแรม
ความสูง
หลังคา: 306 เมตร (1,004 ฟุต)
รายละเอียด
จำนวนชั้น: 75 ชั้น
บริษัท
วิศวกร: WSP Global
คณะผู้บริหาร: Extell Development Company
อ้างอิง: 
อาคารวัน 57 (อังกฤษ: One57) หรือที่เคยรู้จักในชื่อ "คาร์เนกี 57" คือ ตึกระฟ้าสูง 75 ชั้น ที่กำลังดำเนินการก่อสร้างในปัจจุบัน ตั้งอยู่เลขที่ 175 ถนนเวสต์ 57 ในมิดทาวน์ เกาะแมนแฮตตัน นครนิวยอร์ก โดยคาดว่าจะแล้วเสร็จใน พ.ศ. 2557 ด้วยความสูง 306 เมตร (1,004 ฟุต) ซึ่งจะกลายเป็นอาคารที่พักอาศัยที่สูงที่สุดในเมือง อย่างไรก็ตามโครงการนี้จะถูกไล่ทันโดยอาคาร "432 พาร์ก อเวนิว" ที่จะเสร็จสมบูรณ์ใน พ.ศ. 2558 ตึกแห่งนี้ประกอบด้วยคอนโดมีเนียม 90 ห้อง และโรงแรมไฮแอท 210 ห้อง ซึ่งจะเป็นอาคารใช้งานผสมระหว่างโรงแรมและคอนโดมีเนียมที่สูงที่สุดในนิวยอร์ก
ดูเพิ่ม

ตึกระฟ้า
รายชื่อตึกที่สูงที่สุดในโลก
วัตสัน

| --- | --- |


ประเภท: บริษัทย่อย
อุตสาหกรรม: เภสัชกรรม บริการสุขภาพ
ก่อตั้ง: 1828; 196 ปีที่แล้ว (1828)
สำนักงานใหญ่: ฮ่องกง
พื้นที่ให้บริการ: จีนแผ่นดินใหญ่ ฮ่องกง อินโดนีเซีย มาเก๊า มาเลเซีย ฟิลิปปินส์ สิงคโปร์ ไต้หวัน ไทย ตุรเคีย ยูเครน สหรัฐอาหรับเอมิเรตส์ เวียดนาม ซาอุดีอาระเบีย กาตาร์
บริษัทแม่: A.S. Watson Group 
วัตสัน (อังกฤษ: Watsons) เป็นเครือข่ายร้านขายผลิตภัณฑ์ดูแลสุขภาพและความงามของฮ่องกงในเอเชียและยุโรป เป็นแบรนด์สุขภาพและความงามระดับเรือธงของเอเอส วัตสัน กรุ๊ป ซึ่งถือหุ้นใหญ่โดยซีเค ฮัทชินสัน โฮลดิ้งส์
มีสาขาเกือบ 8,000 แห่งและร้านขายยา 1,500 แห่งใน 15 ประเทศทั้งในเอเชียและยุโรป รวมถึงฮ่องกง อินโดนีเซีย มาเก๊า จีนแผ่นดินใหญ่ มาเลเซีย ฟิลิปปินส์ สิงคโปร์ ไต้หวัน ไทย เวียดนาม ตุรกี ยูเครน สหรัฐอาหรับเอมิเรตส์ ซาอุดีอาระเบียและกาตาร์
ประวัติ > ก่อตั้งและย้ายไปฮ่องกง

ดร. โทมัส บอสเวลล์ วัตสัน จากสกอตแลนด์ เป็นสมาชิกคนแรกของครอบครัววัตสันที่มาถึงตะวันออกไกล ซึ่งในปี ค.ศ. 1845 เขาได้ก่อตั้งสถานพยาบาลเอกชนในมาเก๊า หลังจากขายสถานพยาบาลเอกชนให้กับเพื่อนแพทย์ เขาย้ายไปฮ่องกงในปี ค.ศ. 1856 ซึ่งเขาได้เป็นส่วนหนึ่งของเจ้าของร้านขายยาในฮ่องกง
รู้จักกันในชื่อ "Big Medicine Shop" ลูกค้าหลักของร้านขายยาคือทหารและกะลาสี